Nr. 111 15. juli 2022

Kunngerð um veiðigjald á makreli, norðhavssild og svartkjafti 1. august 2022 til 31. juli 2023

Við heimild í § 5, stk. 2 í løgtingslóg nr. 77 frá 5. mai 2021 um veiðigjøld fyri fiskiskap (Veiðigjaldslógin) verður ásett:

Skylda at rinda veiðigjald

**§ 1.** Eigari av fiskifari, undir føroyskum flaggi, sum veiðir av rættindum, Føroyar ráða yvir, skal í tíðarskeiðinum 1. august 2022 til 31. juli 2023 rinda veiðigjald av veiðu av makreli, norðhavssild og svartkjafti.

*Stk. 2.* Veiðigjaldið er:

1) 1,23 kr. fyri hvørt fiskað kilo í rundari vekt av makreli.

2) 0,89 kr. fyri hvørt fiskað kilo í rundari vekt av norðhavssild.

3) 0,31 kr. fyri hvørt fiskað kilo í rundari vekt av svartkjafti.

*Stk. 3.* Veiðigjaldið fer í landskassan.

**§ 2.** Henda kunngerð kemur í gildi 1. august 2022.

Fíggjarmálaráðið, 15. juli 2022

**Uni Rasmussen (sign.)**

landsstýrismaður

/ Djóni Højgaard (sign.)